b'\n_START_ARTICLE_\nBeograjski mir\n_START_SECTION_\nVsebina\n_START_PARAGRAPH_\nHabsbur\xc5\xbeani so skladno s sporazumom Osmanskemu cesarstvu prepustili Kraljevino Srbijo z Beogradom, ju\xc5\xbene dele Temi\xc5\xa1varske banovine in severno Bosno. Oltenijo, katero so dobili s podpisom Po\xc5\xbearevskega miru, so prepustili Vla\xc5\xa1ki, ki je bila osmanski vazal. Razmejitvena \xc4\x8drta med sprtima stranema je potekla po rekah Savi in Donavi._NEWLINE_Umik Habsbur\xc5\xbeanov je prisilil Rusijo, da je leta 1739 z Osmanskim cesarstvom podpisala Ni\xc5\xa1ki mirovni sporazum. Dobila je dovoljenje za gradnjo pristani\xc5\xa1\xc4\x8da Azov, s katerim je dobila svoje prvo opori\xc5\xa1\xc4\x8de na \xc4\x8crnem morju._NEWLINE_S podpisom pogodbe je bila ukinjena Kraljevina Srbija, ustanovljeno leta 1718. Njeno ozemlje je ostalo pod osmansko oblastjo do naslednje avstrijsko-tur\xc5\xa1ke vojne, v kateri je bila leta 1788 s pomo\xc4\x8djo Ko\xc4\x87e An\xc4\x91elkovi\xc4\x87a za nekaj \xc4\x8dasa ponovno vklju\xc4\x8deno v Habsbur\xc5\xa1ko monarhijo.'